NaiveNeuron/SloPal huggingface dataset:
J. Burian, poslanec: (2004-09-22):
Myslím, že z tohto dôvodu aj ja by som chcel tiež predniesť návrh na uznesenie Národnej rady k informácii o výsledkoch preskúmania všetkých nebankových prevodov, ako aj ďalších zmluvných vzťahov a finančných operácií, nebankových finančných subjektov na politické strany a politické hnutia v trestných konaniach v súvislosti s vyšetrovaním trestnej činnosti v nebankových subjektoch (ďalej len informácia). „Národná rada Slovenskej republiky žiada vládu Slovenskej republiky 1. doplniť informáciu o zoznam nákladov nebankových subjektov na reklamu a sprostredkovateľské služby podľa jednotlivých dodávateľov týchto služieb, ktorých hodnota presiahla v jednom kalendárnom roku 1 mil. Sk, a to za obdobie rokov 1997 až 2002, 2. informovať Národnú radu Slovenskej republiky o splnení tohto uznesenia na najbližšej schôdzi Národnej rady Slovenskej republiky.“ Vysvetlím, prečo teda toto uznesenie predkladám. Je to v podstate dosť jednoduché. A myslím si, že nie celkom sa stotožňujem s názorom môjho predrečníka, že boli ochotní priamo politici alebo politické strany, by som povedal, komunikovať s takýmito nebankovými inštitúciami. Skôr si myslím, by som povedal, cez tieto možnosti, cez nebankové inštitúcie, ktoré si zabezpečovali takéto výkony, mohli to byť práve spoločnosti alebo teda firmy, ktoré možnože boli v úzkom prepojení práve politických ja neviem strán, špičiek a tak ďalej. Čiže ja by som skôr navrhoval to riešenie, nech sa teda prijme takéto riešenie v návrhu uznesenia a bude jasné, kde sa v podstate strácali peniaze ľudí, ktorí verili tým-ktorým bankovým inštitúciám, že im ich zhodnotia výnosovo, na úrovni 30 – 40 %, ktorá bola už nereálna na začiatku, ako tieto sľuby boli dávané. Čiže myslím si, že mohlo by to byť ako jedno z možných riešení, aby sme videli potom, kto bol ten najväčší prijímateľ zdrojov týchto nebankových inštitúcií, kto bol najväčší zabezpečovateľ služieb, cez ktoré, je na to reálny predpoklad, unikali peniaze. A vychádzajúc zo správy, ktorá bola predložená pánom ministrom, je jasné, že teda na základe ich skúmania neboli teda žiadne politické strany priamo s nebankovými inštitúciami v nejakom právnom vzťahu, a teda neboli tí, ktorých sa týkali prevody buď majetkov, alebo finančných prostriedkov, alebo služieb, ktoré by spájali tento vzťah. Čiže myslím si, že týmto konaním by sa exaktnejšie, jasnejšie možno priblížilo k tomu, akým spôsobom a kde končili peniaze ľudí, ktorí verili nebankovým inštitúciám. Ďakujem za pozornosť.
Kozelová, Monika, poslankyňa NR SR (2022-03-22):
Pán poslanec, vy ste hovorili, že ako prví sa zobudili neziskovky, samozrejme, ale je to vždy tak, že vždy tie neziskovky idú v tom prvom fronte. V podstate je to preto, že nemusia riešiť nejaké verejné obstarávanie ani nič podobné, a väčšina tých dobrovoľníkov, ktorí do toho idú, majú už nejaké tie skúsenosti a ostatní sa, ostatní sa pridajú. Ja vediem s asistentkami mojimi dvomi asi najväčšiu humanitárnu zbierku na Slovensku, na Ukrajinu sme poslali dodnes už viac ako 230 ton pomoci. Rovno na Ukrajinu a nenechávame to tu. Ďalšia pomoc smerovala na Slovensko, tam sme poslali zhruba 80 ton pomoci a stále, stále smerujeme do štátnych i cirkevných ubytovacích zariadení ďalšiu a ďalšiu pomoc. Aj zajtra odchádza od nás z našej zbierky nákladné auto do Gabčíkova a nie je prvé ani posledné, už tam nejaké zo dve išli. Čiže každý pomáha, ako vie. Ja som veľmi vďačná za to, že títo naši Slováci úžasní sú takí, fakt takí citoví, že ešte dokážu pomáhať, pomáhať aj Ukrajincom napriek tomu, že niekto... niektorí majú s tým problém a vytĺkajú z toho politické body. A nezabúdame ani na zvieratá, my sme dva nákladiaky s krmivom pre zvieratá poslali na Ukrajinu do útulkov, takže ani na to nezabúdame. A viete, aký máme teraz problém, potrebujeme desať nepriestrelných viest. Potrebujeme zohnať desať nepriestrelných viest pre lekárov a prilby pre lekárov operujúcich vo frontovom území. Takže myslím si, že je taký fajn čas, aby sme prestali kvákať a aj niečo preto urobili. Ja už som teda prosila vesty aj, aj od oboch našich ministrov silových zložiek, ale, žiaľ, nie sú, tak možnože kolegovia, ktorí sa nachádzajú v tejto sále, siahnu do svojich súkromných zbierok a... (Prerušenie vystúpenia časomerom.)
Figeľ, Ján, podpredseda NR SR (2015-05-06):
Ďakujem pekne. Otváram všeobecnú rozpravu. Písomne som dostal jedno meno na prihláške, a to Alojza Hlinu. Takže, nech sa páči, pán kolega, máte slovo ako jediný písomne prihlásený do rozpravy.
Kažimír, Peter, podpredseda vlády a minister financií SR (2012-06-26):
Ďakujem, pani podpredsedníčka... (Prerušenie vystúpenia predsedajúcou.)
Glváč, Martin, podpredseda NR SR (2018-11-28):
Pán poslanec, k veci, poprosím vás, aby ste nezaoberali sa SMER-om, ale predloženým materiálom. Ďakujem.
P. Hrušovský, podpredseda NR SR: (2001-09-20):
Páni poslanci, vládny návrh zákona o prechode niektorých pôsobností z orgánov štátnej správy na obce a na samosprávne kraje prerokovávame v skrátenom legislatívnom konaní, kde ustanovenia a žiadne obmedzenia o prechode z druhého do tretieho čítania neplatia a nepoužijú sa. Preto pristúpime k tretiemu čítaniu o vládnom návrhu zákona o prechode niektorých pôsobností z orgánov štátnej správy na obce a na samosprávne kraje. Otváram rozpravu o tomto bode programu. Pýtam sa pánov poslancov, či sa chce niekto prihlásiť v rámci tretieho čítania k prerokovávanému bodu programu. Konštatujem, že nie je to tak. Vyhlasujem rozpravu o tomto bode programu za skončenú a prosím pána spoločného spravodajcu, aby uviedol návrh uznesenia k hlasovaniu o návrhu zákona ako celku.
P. Hrušovský, predseda NR SR: (2004-12-09):
(Hlasovanie.) 141 prítomných, 137 za, 1 sa zdržal, 3 nehlasovali. Návrhy sme schválili. Prosím ďalší návrh.
Nicholsonová, Lucia, podpredsedníčka NR SR (2016-04-21):
Prepáčte, pán poslanec. Mohla by som vás poprosiť, je nás tu veľmi málo a, pán poslanec Burian, môžete ísť telefonovať mimo sálu? Ďakujem.
Uhliarik, Ivan, poslanec NR SR (2015-10-07):
Ďakujem, pán poslanec. Som rád, že si, tak ako v tvojom vystúpení zaznelo, nenavádzal na štrajk, ako sme tu dneska počuli, ale naozaj reflektoval to, čo som aj ja spomenul vo svojom príspevku, že sestry hovorili o tom, že podpisujú výpovede, alebo teda pripravenosť výpovediam. A som rád, že si apeloval práve na zdravý rozum nás poslancov, vrátane mňa, aby sme nejakým spôsobom, a ministra zdravotníctva, aby sme nejakým spôsobom začali, hlavne na ministerstve, začali s nimi rokovať tak, aby ich požiadavky boli viac vypočúvané, ako tomu je doteraz, alebo ako sa to stalo. To, že peniaze na platy sestier neboli v minulosti, som rád, že aj v tvojom vystúpení bola tá nezmyselnosť vôbec argumentácie Ústavného súdu. Pretože peniaze na platy sestier sú z rovnakého zdroja ako platy lekárov. Zákon o ich platoch je teda v poriadku? A čo platy sudcov? Čo platy ústavných sudcov, poslancov? Tiež sú platení zo štátneho rozpočtu a vieme, že v roku 2016 bude mať štátny rozpočet deficit 2 mld. eur. No tak keď vieme, že v podstate ako štátny rozpočet tiež nebude mať ako kebyže plne kryté platy a, samozrejme, aj iné investície, tak tiež by teoreticky na základe tohoto precedensu, keď ideme do úplnej technikality veci, mohol povedať Ústavný súd, že nie sú platy na aj iné štátne funkcie. Preto ja si myslím, že je to nezmysel. A preto si myslím a súhlasím s tým, čo si povedal, že sestry stratili trpezlivosť a mali by sme sa s tým, a hlavne minister, oveľa viac zaoberať vážne.
P. Paška, predseda NR SR: (2009-02-11):
(Hlasovanie.) 139 prítomných, 77 za, 61 sa zdržalo, 1 nehlasoval. Návrh sme postúpili do druhého čítania.
Glváč, Martin, podpredseda NR SR (2019-09-13):
Ďalší je pán poslanec Budaj, nech sa páči.
Abrhan, Pavol, poslanec NR SR (2013-04-30):
Ďakujem pekne. Pán kolega Kadúc, bolo zrejmé, že celý čas dnes, ako rokujeme, tak sme vyzývali pána ministra, aby v rozprave vystúpil a aby konečne povedal a obhájil tento návrh. Pán minister mlčí. V rozprave sme ho žiadali, aby sme mohli reagovať. Pán minister mlčí, čiže nevie obhájiť tak, aby mohol ísť do rozpravy. Preto by som poprosil pani predsedajúcu, druhým predkladateľom je pán Robert Fico, tak požiadajte jeho, aby on prišiel. Možno on bude vedieť povedať, z akého dôvodu predkladajú skrátené legislatívne konanie. (Potlesk.)
Viskupič, Jozef, poslanec NR SR (2014-11-08):
Ďakujem. Podľa mňa komunikačný manuál je absolútne jasný. Čiže v prvom rade treba dostať medzi ľudí nejaké virtuálne ohrozenie rodiny, lebo vo verejnom parku v rekreačnom zariadení sa môže urobiť protest. Druhá téza je prokurátorské konšpirácie a potom sem-tam nejaká tá invencia, vyhrážka: „Pán Lipšic, bude vás to stáť veľa!“ Toto tu zaznieva od vládnych kolegov. A myslím si, že nepodarí sa, nemôže sa podariť to, že odvolávanie predsedu vlády sa ako keby chcelo pretočiť na odvolávanie Daniela Lipšica! Toto sa predsa nemôže podariť ani silnému 83-člennému mančaftu, plus celá vláda. A mám taký pocit, že ak budeme stále chcieť vyvolať nejakú atmosféru, že vlastne tým, že ste zvolali schôdzu, ubližujete nám ako vládnej strane a tým, že si dovolíte kritizovať Pavla Pašku, tak vlastne kritizujete a urážate voličov a polovicu slovenského národa, tak toto vám nevyjde. Lebo už teraz sa aj tá polovica národa reálne a oprávnene pýta, čo robíte so slovenským zdravotníctvom. To je podstata. A odvolávame nie Daniela Lipšica, ale predsedu vlády Roberta Fica.
Jasaň, Viliam, poslanec NR SR (2013-12-17):
Ďakujem pekne. Toto je téma, o ktorej som rozmýšľal, bol som tak v kútiku duše rozhodnutý, že to aj podporím. Ale viete, ja sa nerozhodujem, pán kolega, na základe toho, čo som kde počul, alebo čo som kde čítal. Ja mám za sebou už 61-ročný život... (Prerušenie vystúpenia predsedajúcou.)
M. Číž, podpredseda NR SR: (2008-11-05):
(Hlasovanie.) Prítomných 126 poslancov, za návrh 120 poslancov, zdržalo sa 5 poslancov, nehlasoval 1. Tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto podať návrhy podľa § 85 zákona o rokovacom poriadku. Zdá sa, že nikto. Vyhlasujem preto rozpravu za skončenú. Pán spravodajca, máte slovo.
Danko, Andrej, predseda NR SR (2016-09-21):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Kuffa, Štefan, poslanec NR SR (2015-09-25):
Pán kolega, naozaj je to pravda. Žiaľ, ten zákon o verejnom obstarávaní má negatívny dopad na rozvoj regiónov, ale aj ich obyvateľov. Ale to dlhodobo, to nielen teraz, ale dlhodobo. A to nie je len ten negatívny dopad, ktorý si spomínal, možno v lese alebo v dochovaní, alebo v dopestovaní. To, čo sa v regiónoch dochovalo, dopestovalo, dnes treba dovážať. Ale to je aj oblasť stavebníctva. Vyhrávajú tie verejné obstarávania firmy naozaj tak, ale aj v stavebníctve, ktoré nemajú mechanizmy, ktoré nemajú zamestnancov. Tak ako to bolo spomenuté, vyhrávajú firmy tie, ktoré sa vedia zorientovať v zákone o verejnom obstarávaní, a nie tie, ktoré majú naozaj aj schopnosť vykonávať ten súbor tých prác. Ten zákon je veľmi nespravodlivý a ochudobňuje mnohých ľudí v regiónoch. A ja sa s tým stretávam. A nie raz sa zamýšľam nad tým, a tak ja si všímam tie stavebné firmy, prečo mnohé stavby realizujú firmy, ja neviem, možno z Bratislavy alebo z Košíc, alebo z veľkých vzdialeností, keď máme zručných remeselníkov aj vo vlastnom regióne. Myslím si, že, pán minister, ak vás tuná máme, v podstate ja som to tak spomenul pri inom zákone, ale poviem to aj tu, čím jednoduchší bude tento návrh zákona, tým bude lepší. Ja som sa sám zamýšľal nad týmto zákonom o tom verejnom obstarávaní. Je dobré alebo je lepšie, keď ho tu máme, alebo by bolo lepšie, keby sme tento zákon o verejnom obstarávaní vôbec tuná nemali. Ja si dovolím povedať, že v mnohých prípadoch je diskriminačný voči bežným občanom tejto krajiny. Potláča ich práva možno mať tú zákazku vo svojom regióne a vykonávať aj mať podiel práce na tom.
Grendel, Gábor, podpredseda NR SR (2022-03-16):
Teraz vystúpi v rozprave pán poslanec Vladimír Ledecký.
Laurenčík, Milan, podpredseda NR SR (2021-05-03):
Pán poslanec Marek Kotleba, nech sa páči.
P. Hrušovský, predseda NR SR: (2003-06-26):
(Hlasovanie.) Prítomných je 136 poslancov, za 95, proti 13, zdržalo sa 23, nehlasovalo 5. Konštatujem, že návrh uznesenia Národná rada Slovenskej republiky schválila. Teraz poprosím pána poslanca Janiša, ktorého poveril gestorský výbor, aby predniesol návrh uznesenia k správe o činnosti Úradu pre reguláciu sieťových odvetví za rok 2002 , ktorú sme prerokovali ako tlač 255. Prosím o návrh záverečného uznesenia k prerokúvanej správe úradu, pán poslanec Janiš.
Mesterová, Zuzana, poslankyňa NR SR (2024-10-02):
Ďakujem pekne za slovo, pán predsedajúci. No, pán Gašpar, ja rozumiem aj tomu, že vy máte potrebu sa postaviť pred plénum a obhajovať túto konsolidáciu, zvlášť v prípade, keď vláda väčšinu roka venovala pozornosť tomu, aby sa postarala o to, že znížia tresty, ktoré vám hrozia, tak ja chápem, že cítite istý záväzok voči tomu a obhajujete kroky tejto vlády. Ale že vy sa tu postavíte a s kamennou tvárou ľuďom poviete, že však ak to nevyjde v prvom konsolidačnom balíčku, tak predložíme druhý konsolidačný balíček, veď sa nič nedeje, však už sme to videli pri trestných kódexoch, tak toto už je drzosť! Ľuďom, ktorí sa, ktorí zaplatia to, že vám sa možno zníži trest, poviete, že keď to nevyjde prvýkrát, tak to vyjde druhýkrát alebo tretíkrát, alebo piatykrát, alebo, ja neviem, desiatykrát. Že sa vy nehanbíte!
Laššáková, Jana, podpredsedníčka NR SR (2013-06-27):
Ďakujem. Pani navrhovateľka, poprosím vás, zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Gibalovej. Nech sa páči, máte slovo.
M. Géci, poslanec: (2010-01-29):
Či firmu Sitely a kamerové systémy, ktoré za vašej doby robila jedine táto firma a len po tých obciach, kde boli vaši starostovia. Aj napriek tomu, že boli postavené kritériá, že pôjdeme po línii hranice, vy ste budovali kamerové systémy aj 20, aj 30 kilometrov, už v tej chvíli, už v tom čase na nepotrebných miestach, lebo bolo treba nejakú korunku, o ktorých ste hovorili, keď ste hovorili smerom k pánu ministrovi, o neoprávnenom prospechu. Už tu bolo spomínané, že čo ste podpísali posledný deň, keď ste sedeli vo vašom kresle. Pán minister, pán bývalý minister, chcem povedať, že nemyslíte si, že všetko je odpustené s tým, že váš bývalý spolupartner... (Prerušenie vystúpenia časomerom.)
Sulík, Richard, predseda NR SR (2011-02-08):
Ďakujem pekne. Slovo má pán poslanec Dostál.
Matečná, Gabriela, ministerka pôdohospodárstva a rozvoja vidieka SR poverená riadením Ministerstva školstva, vedy, výskumu a športu SR (2017-09-07):
Tak máme tu druhý zákon, takže ešte raz, pán predsedajúci, panie poslankyne, páni poslanci, na základe Programového vyhlásenia vlády Slovenskej republiky na roky 2016 až 2020 ministerstvo školstva, vedy, výskumu a športu predkladá na rokovanie návrh zákona o verejnej výskumnej inštitúcii a o zmene a doplnení niektorých zákonov. Predloženie tohto zákona vyplýva aj z viacerých koncepčných materiálov, napríklad Poznatkami k prosperite, Stratégia výskumu a inovácií pre inteligentnú špecializáciu Slovenskej republiky. Návrh zákona vytvára nový typ právnickej osoby, ktorá bude na rozhraní medzi verejnoprávnou inštitúciou a neziskovou organizáciou a bude mať tieto vlastnosti: - Bude vlastníkom svojho majetku na rozdiel od doterajších rozpočtových a príspevkových organizácií, najmä ústavov Slovenskej akadémie vied, ktoré sú len správcami majetku štátu, pričom návrh upravuje poistky vo vzťahu k prioritnému majetku. - Bude mať viaczdrojové financovanie ako kombinácia prostriedkov zo štátneho rozpočtu od zakladateľa, možnosti uchádzať sa o ďalšie prostriedky z verejných zdrojov, najmä rezortné dotácie či iné granty, a z prostriedkov z podnikateľskej činnosti. - Bude mať dostatočnú autonómnosť, ktorá bude posilňovať samosprávnosť, slobodu vedeckého bádania a hospodársku stabilitu. Tým sa odstránia prekážky vo využívaní súkromných zdrojov pre financovanie výskumu a vývoja. V porovnaní s dnešnou právnou formou rozpočtových a príspevkových organizácií má navrhovaná nová právna forma umožniť subjektom uskutočňujúcim výskumnú a vývojovú činnosť lepšie čeliť výzvam, s ktorými sú v súčasnosti konfrontované okrem iného aj lepším zapájaním sa do projektov a získavaním kontraktov s priemyselnou sférou. Verejná výskumná inštitúcia bude môcť zakladať start-upy a spin-offy, ako aj vstupovať do koncesií a zakladať spoločné podniky. Ohľadom majetku bola prevzatá a rozpracovaná konštrukcia prioritného majetku z prostredia verejnoprávnych inštitúcií. Návrh zákona pritom vymedzuje právne úkony, s ktorými musí dať predchádzajúci písomný súhlas dozorná rada, resp. v niektorých prípadoch aj zakladateľ. V súvislosti s prioritným majetkom návrh zákona vymedzuje právne úkony nakladania s prioritným majetkom, kde pri hodnote do 25-tisíc eur sa vyžaduje predchádzajúci súhlas Ministerstva financií Slovenskej republiky a úkony pri hodnote nad 25-tisíc eur sa vyžaduje súhlas ministerstva financií aj súhlas vlády. V rámci novely zákona o Slovenskej akadémii vied sa má uskutočniť aj transformácia všetkých organizácií Slovenskej akadémie vied, ktoré budú existovať k 30. 6. 2018, pričom už v súčasnosti niektoré organizácie pristupujú k zlučovaniu do väčších celkov. Predkladaným návrhom zákona sa má tiež umožniť transformácia rezortných, rozpočtových a príspevkových organizácií štátu, ktoré uskutočňujú výskum na verejné výskumné inštitúcie. Vážený pán predsedajúci, panie poslankyne, páni poslanci, ďakujem za vašu pozornosť a dovoľujem si vás požiadať o prerokovanie predloženého materiálu.
S. Janiš, poslanec: (2007-11-26):
Pán kolega, dnes je 26. november 2007, ak si si to nevšimol, a ak si si to ešte nevšimol, tak si vo vládnej koalícii, a nie v opozícii. Ale ty sám asi nevieš, kde si, lebo ty ako prebehlík medzi politickými stranami a striedač politických tričiek máš s tým problémy. Ty si si zobral do úst nezávislých poslancov. Ty prebehlík medzi politickými stranami si zoberieš do úst nezávislých poslancov. Tí mali aspoň charakter, zostali nezávislí a už sa neuchádzali o mandát na rozdiel od teba charakterného prebehlíka. Nezvyknem reagovať na hlúposti a nevkus, ale tieto hlúposti a nevkus, ktoré si použil, hlboko ignorujú, o čom je dnešná schôdza Národnej rady. K meritu veci to, že predseda Národnej rady sa pokúsil zmeniť zákon, ktorý prijala Národná rada, si nepovedal ani slovo. K meritu veci, že druhý najvyšší ústavný činiteľ Slovenskej republiky sa pokúsil o podvod, o zneužitie moci, si necekol ani mäkké „f“ ty charakterný prebehlík.
Dubovcová, Jana, poslankyňa NR SR (2010-10-19):
Pán predsedajúci, prosím, dajte hlasovať o pozmeňujúcom a doplňujúcom návrhu poslanca Ondreja Dostála, ktorý majú poslanci na stole.
Paška, Pavol, predseda NR SR (2012-07-31):
Je 12.01 hodina, prerušujem rokovanie o tomto bode programu. Vyhlasujem obedňajšiu prestávku a budeme pokračovať o 14.00 hodine rokovaním o návrhu vlády na skrátené legislatívne konanie. Ďakujem, dobrú chuť. (Prerušenie rokovania o 12,01 hodine.) (Pokračovanie rokovania o 14.00 hodine.)
Kiššová, Jana, poslankyňa NR SR (2017-12-06):
Ďakujem veľmi pekne za všetky faktické poznámky, skúsim reagovať na väčšinu z nich. To, čo si ty, Peter, hovoril, mňa napadlo v tej súvislosti ešte jedna veľmi dôležitá vec, ktorá nesúvisí úplne priamo s týmto problémom, ale súvisí s ním o to viac nepriamo, a to je, že keď sme my pri takomto jednom zavedenom systéme dokázali tak veľmi znedôveryhodniť schopnosť štátu spraviť a zaviesť takýto systém bezpečne bez ohrozenia ľudí, tak my by sme sa mali naozaj zamyslieť nad tým, čo s ďalšími systémami. Pretože pred nami sú plánované zavedenia ďalších systémov. Spomeniem jeden, e-Health. A my keď sme takto znedôveryhodnili štát, že je schopný bezpečne od ľudí vytiahnuť dáta a dať do sebou spravovaného systému, ja som veľmi zvedavá, ako my získame súčinnosť a dôveru ľudí na zavádzanie ďalších systémov a kde my získame tú dôveru a ochotu spolupracovať na zavedení týchto systémov, pretože tá tam bude kľúčová. Spolupráca ľudí bude kľúčová. A vy ste možno s veľkou podporou pána Kaliňáka zarezali možnosť na túto spoluprácu zo strany ľudí. Pán poslanec Petrák, vy hovoríte, že nesúhlasíte s mojimi tvrdeniami, ja mám iné informácie, ja som sa bola na tom klientskom centre v ten inkriminovaný deň pozrieť. Je pravdou, že prednostne boli riešení ľudia, ktorí si dávali prečipovávať tieto občianske preukazy, ale o to viacej tam čakali iní, tam bolo množstvo mamičiek s deťmi, s kočíkmi, osobne som sa tam bola pozrieť, takže toto nie je pravda. Nie je pravda, že to malo trvať 10 až 12 minút. Takto informovala štátna tajomníčka. Realita bola 17 minút. A choďte sa na to spýtať zamestnancov týchto klientskych centier. A takáto formulka, že, no, ďakujem.
Laurenčík, Milan, podpredseda NR SR (2021-11-30):
Ďakujem. Na vaše vystúpenie je jedna faktická poznámka. Nech sa páči, pán poslanec Peter Kremský.
P. Paška, predseda NR SR: (2007-09-13):
Otváram rozpravu. Písomnú prihlášku som nedostal. Pýtam sa, kto sa chce prihlásiť do rozpravy ústne? Samozrejme, vy ako prvá, pani spravodajkyňa. (Reakcia spravodajkyne.) Moment, moment, poprosím vás. Končím možnosť prihlásiť sa do rozpravy ústne. Ako jediná pani spravodajkyňa. Nech sa páči.
Janckulík, Igor, poslanec NR SR (2017-09-14):
Ďakujem pekne, pán minister, za dlhú odpoveď. A podľa mojich informácií tá cesta stále je pod Slovensku správou ciest a Slovenská správa ciest ju nechce prevziať z dôvodu toho, že táto cesta je značne poškodená, a VÚC-ka žiada, aby Slovenská správa ciest opravila túto cestu. Len Slovenská správa ciest nemá na to finančné zdroje. A čo sa týka majetkovoprávneho vysporiadania pozemkov, deväť rokov, si myslím, že to je tiež dosť dlhá doba na vysporiadania týchto pozemkov. Ale bol by som rád, pán minister, keď pôjdeš niekedy okolo, že by sme pozreli tú cestu. A fakt tá cesta vypadá tak, ako keby nemala pána. Ďakujem.
Suja, Miroslav, poslanec NR SR (2020-06-03):
Ďakujem za slovo, pán predsedajúci. (Ruch v sále.) Počkám chvíľu, kým sa to utíchne. Poprosím potom o čas. (Vstup predsedajúceho.)
Gaborčáková, Soňa, poslankyňa NR SR (2017-02-03):
Ďakujem za slovo. Ja si, naopak, myslím, že pán Blaha naozaj potreboval zo seba dostať tie veci, že jednoducho to nepodporuje iba preto, lebo to dávajú oni ako vládna koalícia, ale že jednoducho má na to argumenty, a preto ja to rešpektujem, čo povedal. Mňa veľmi potešilo, že povedal, že pre neho je aj také dôležité chrániť ženy. A dnes je Medzinárodný deň proti srdcovo-cievnym chorobám žien a každá žena by mala mať na sebe červené, takže mám červené. Na druhej strane chcem vyzvať možno pána kolegu, aby podporil aj druhý náš zákon, odchod žien do dôchodku, za každé dieťa, ktoré teda skončilo strednú školu, aby žena mohla odísť do dôchodku. Ďakujem.
Pročko, Jozef, poslanec NR SR (2021-05-11):
No čo povedať k Sujovi a Kočišovi? Celý čas tu počúvam, ako obhajujú poľovnícku komoru, a to sú páni, ktorí, bez urážky, bez toho, že by mali invektívu na, na, na človeka, a naozaj veľmi neľudským spôsobom urážajú každého, ja, ja, mne ich je len ľúto a k tým dvom ani nebudem nič rozprávať. K našej kolegyni z Humenného, no o frajerkách by vedel rozprávať veľmi dobre Fico a máte s tým skúsenosti. Vaľová, ktorá si urobila z Humenného trhací kalendár, tu ide rozprávať o tom, kto (povedané so smiechom), kto ako koho nominoval. Šudík nebol v žiadnej komisii výbe... teda nevybral nikoho, bol len v komisii a Múdreho, hovorí vám niečo určite... (Reakcia z pléna.) Prosím vás, skáče mi do reči, vynesiete ju tiež takisto, ako ste chceli vyniesť mňa? Skáče mi do reči. (Prerušenie vystúpenia predsedajúcim.)
Hrnčiar, Andrej, podpredseda NR SR (2017-12-13):
Pán poslanec Gál.
Droba, Juraj, poslanec NR SR (2011-10-11):
Vážený pán minister, ďakujeme za váš príhovor, ktorý občas zaznieval ako prednáška alebo školenie, ale myslím si, že srandy bokom, téma je veľmi vážna. Neznevažujeme prínos Európskej únie a prínos Spojených štátov amerických v čase, keď bolo naozaj najhoršie a keď ste spolu s pánom Miklošom, mnohými ďalšími preberali túto krajinu v troskách. Za všetkých poslancov SaS môžem povedať, že si vás veľmi vážime a veľmi vám ďakujeme za to, čo ste za osem rokov spravili zo škaredého kačiatka a ako ste ho vypiplali. A ako ste mu pomohli ísť priamo. Vzali nás do klubu. Počkali na nás, nechali nám to voľné miesto, ale my sme sa nedostali do toho klubu preto, lebo sme boli možno, nejak zjednodušené podmienky by sme mali, jednoducho sme splnili kritériá, neklamali sme, nepodvádzali, snažili sme sa, zreformovali sme niekoľko sektorov štátu a so vztýčenou hlavou sme vstupovali do Európskej únie. Za to patrí vďaka vám a mnohým ľuďom, ktorí v tom čase okolo vás boli. To ihrisko, na ktorom sme začali hrať, sa však zásadne zmenilo. Tí, čo nám pravidlá pomáhali vysvetľovať, tí starší spoluhráči, tak zrazu sme zistili, že niektorí z nich tie pravidlá od začiatku nedodržiavajú. Porušovali ich do tej miery, že ak mali pravidlá ďalej platiť, tak rozhodca im musel dať červenú kartu. Čo ste hovorili o názoroch, že nás počúvajú, že máme rešpekt na témy ako Bielorusko, Srbsko, samozrejme, máme ho. Ale nemáme ho preto zase, že by nám chceli urobiť dobre. Máme ho preto, lebo máme silných, schopných ľudí, ktorí tam v tých krajinách niečo dokázali. No a trošku ma prekvapil argument, že euroval musí prejsť a musí prejsť preto, lebo chcete to vy, pán Figeľ a pán Bugár. Myslím si, že ak by ste sa pozreli týmto smerom, a nechcem vám to radiť, ale myslím si, že páni zo SMER-u, aj dámy zo SMER-u ten euroval nakoniec tak či tak podporia, a vy to dobre viete. Takže euroval... (Prerušenie vystúpenia časomerom.)
Galko, Ľubomír, poslanec NR SR (2015-02-18):
Ďakujem pekne. Pán kolega Petrák, chcel by som oceniť na úvod, že ste vystúpili ako prvý poslanec SMER-u v rozprave. Toho nebývame často svedkom. Pár poznámok k tej, k tej analýze. Samozrejme, že je dôležité, kto to písal. Ja už vám to neviem lepšie vysvetliť, však veď je snáď rozdiel, či to písal nejaký odborník na ukladanie nejakých debničiek niekde do regálov, alebo to písal nejaký renomovaný právnik. Tým, že predseda Národnej rady akceptoval rozdanie anonymného papiera poslancom, tak sa naozaj udial obrovský precedens. Pán kolega Petrák, predstavte si, že prídem za predsedom Národnej rady a požiadam ho, aby rozdal nejaký pamflet nepodpísaný, kde bude napísané, že ste vy osobne niečo ukradli alebo že ste niečo zdefraudovali, alebo že ste niekoho napadli, alebo obťažovali. Myslíte, že predseda Národnej rady by takýto papier rozdal, dal rozdať a poslanci by sa ním mali zaoberať? My nie sme súd. My nepotrebujeme nejakú takúto právnu analýzu. Takúto právnu analýzu nech si pán Pavlis nechá na súd. My tu nehovoríme o trestnoprávnej zodpovednosti. My tu hovoríme o amorálnom a bezcharakternom konaní ministra za stranu SMER, nominanta strany SMER, štátneho úradníka strany SMER, ktorý je platený z daní občanov Slovenskej republiky, ktorých sa snaží bohapusto ošklbať o veľké peniaze. A v slušnej krajine by za takéto konanie minister skončil do troch minút. O tom sa my tu dnes rozprávame. Nie o nejakej právnej analýze a o nejakej trestnoprávnej zodpovednosti. Ja vás pokladám, pán kolega Petrák, pri všetkej úcte, za trochu to lepšie, čo je v SMER-e, a myslím si, že vám samému to muselo byť blbé a trápne, že ste práve vy museli vystúpiť na obhajobu takéhoto amorálneho konania. Ďakujem pekne.
A. Belousovová, podpredsedníčka NR SR: (2009-03-10):
Pani spravodajkyňa?
Zemanová, Anna, poslankyňa NR SR (2020-04-28):
Ďakujem pekne za slovo. Nuž toto je rozprava poslancov, nie dišputa s ministrami. Takže naozaj máme diskutovať medzi sebou a ja chcem reagovať na poslanca Kuffu s tým, že áno, čisté bohatstvo Slovenska konečne sa dostalo do programového vyhlásenia vlády, pretože je to povinnosťou, ako vrátane aj učenia ako systémových služieb už od roku 2014. A doteraz sa tomu nevenovalo, možno až vyhýbalo ministerstvo financií. Toto nie je úloha pre rezort životného prostredia, je to úloha spoluprácu s rezortom financií. Celé naše programové vyhlásenie vlády je o tom, že je to prierezové, a najmä oblasť životného prostredia je prierezová vo viacerých sektorových politikách. Tak je to aj v tejto oblasti. Čiže nie je to, že je to teraz úloha ministerstva životného prostredia, ale možno ten impulz a spolupráca určite áno. Celkom nesprávne ste vyhodnotili problematiku na Muránskej planine, pretože tam nebol problém s nejakými výmerami. Bol problém komunikačný s tým, že pred účinnosťou nového zákona bolo niečo vyjednané, kde v podstate došlo k vzájomnej dohode, ale následne po účinnosti, vstupu účinnosti nového zákona došlo k tým vyhlasovacím protokolom na niektorých plochách k zmenám a, žiaľ, tam tá komunikácia zlyhala. Ešte doplním, čo sa týka aj nejakých stanovísk ku zlatu a podobne, to je ťažba, ktorá sa venu..., ktorou je v rezorte ministerstva hospodárstva, a myslím si, že náš štátny tajomník Karol Galek sa už aj k zlatu jednoznačne, jednoznačne vyjadril. Takže nebojte sa máme to pod kontrolou a dohľadom.
Abrhan, Pavol, poslanec NR SR (2014-10-28):
Ďakujem pekne, pán predseda. Pripomínam členom výboru na kontrolu činnosti SIS, že autobus na vykonanie kontroly v priestore SIS bude pristavený pri schodoch o 12.00 hodine. Ďakujem.
Matovič, Igor, poslanec NR SR (2011-07-13):
... lebo dnes keby vytiahli karty, tak Zákonník práce by neprešiel. Ale neurobili to.
Pčolinský, Peter, podpredseda NR SR (2023-05-25):
Pán poslanec Vetrák s reakciou.
Bugár, Béla, podpredseda NR SR (2018-06-15):
Ďalej v rozprave vystúpi pán poslanec Baránik. Nech sa páči, máte slovo.
P. Hrušovský, predseda NR SR: (2005-05-20):
Pán minister, chcete sa vyjadriť k rozprave? Nie. Pán spoločný spravodajca, chcete sa vyjadriť k rozprave? Nie. Prosím teraz pána spoločného spravodajcu poslanca Abelovského, aby Národnej rade predniesol návrhy v hlasovaní k prerokúvanému návrhu Trestného zákona. Najskôr budeme hlasovať o návrhoch, ktoré sú uvedené v spoločnej správe, ktorú máte ako tlač 1061a. Prosím pána spravodajcu, aby jednotlivé návrhy hlasovaní uvádzal. Nech sa páči, pán poslanec. M. Abelovský, poslanec: Ďakujem. Pán predseda, vážené panie poslankyne, páni poslanci, v rozprave vystúpilo 6 poslancov. Ako povedal pán predseda, budeme hlasovať najprv o bodoch pozmeňujúcich, doplňujúcich, ktoré boli schválené v spoločnej správe, okrem bodov 9 a 27, ktoré navrhol poslanec Miššík na osobitné hlasovanie. Len zopakujem pre poriadok, o ktorých bodoch budeme hlasovať spoločne. Bude to o bodoch 1, 2, 3, 4, 6, 7, 8, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26 a 28. Pán predseda, dajte hlasovať o týchto bodoch s návrhom gestorského výboru schváliť ich.
Pčolinský, Peter, podpredseda NR SR (2023-01-24):
No k téme, k téme.
Jurinová, Erika, podpredsedníčka NR SR (2015-09-23):
Pán poslanec Jarjabek.
Blcháč, Ján, poslanec NR SR (2022-12-06):
Ďakujem, pán predsedajúci. Prosím, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dostál, Ondrej, poslanec NR SR (2017-02-03):
Ďakujem kolegom za reakcie. Pán poslanec Krajniak, ak argumentujete tým, že dovážame za miliardu potravín a že dovážame aj bežné potraviny, ktoré si dokážeme vyrobiť sami, mám pre vás otázku, že prečo sa vy sám nevenujete chovaniu ošípaných a hovädzieho dobytka, prečo sa vy sám neusilujete byť potravinovo sebestačný, mohli by ste mať doma kvalitnejšie potraviny, keby ste si ich dokázali vyrobiť sám, a možno by to vyšlo aj lacnejšie. Napriek tomu sa živíte nejakým iným spôsobom momentálne, momentálne politikou, a teda nerozumiem, prečo to robíte, keď by ste si mohli zabezpečiť potraviny a byť potravinovo sebestačný tým, že by ste sa venovali poľnohospodárskej činnosti. Pán poslanec Sopko, to, že je na nejakom portáli, ktorý sa volá o potravinách, napísané, že potravinová bezpečnosť je základné právo, neznamená, že to tak automaticky je. Potravinová bezpečnosť je pojem, o ktorom sa možno baviť, ale nevidím a ani som teda nepočul, žeby to bolo niečo ako základné ľudské právo. A vôbec ani z toho, čo ste, čo ste čítali, ak teda prijmeme, že to je nejaký koncept, o ktorom ideme diskutovať, nijako nevyplýva, že tú pôdu nemôžu vlastniť cudzinci. Pán poslanec Kresák, ja som o tom hovoril, že obnoviteľný, neobnoviteľný zdroj v tom kontexte, že drevo alebo voda sú komodity, ktoré sa vyvážajú, pôda sa veľmi nezvykne vyvážať. Samozrejme, že poľnohospodárska pôda, tá vrchná vrstva, je niečo špeciálne, ale ako už aj pán poslanec Simon povedal, máme tu, máme tu napríklad zákon č. 220/2004, zákon o ochrane a využívaní poľnohospodárskej pôdy, ktorý upravuje, akým spôsobom sa s tou pôdou môže alebo nemôže narábať. A naozaj neviem o tom, že by niekto nakupoval pôdu, aby si zobral ornicu, odviezol ju a znehodnotil tak svoj majetok.
Hort, Milan, podpredseda NR SR (2010-12-10):
Teraz s reakciou na faktické poznámky sa prihlásil pán poslanec Mikolaj, nech sa páči.
Bugár, Béla, podpredseda NR SR (2017-05-19):
Nech sa páči, pán minister.
Laššáková, Jana, podpredsedníčka NR SR (2015-10-07):
Ďakujem pekne, pán poslanec, zaujmite miesto určené pre navrhovateľov. Spravodajkyňou je pani poslankyňa Monika Gibalová, ktorú určil navrhnutý gestorský výbor pre sociálne veci. Nech sa páči, máte slovo.
Grendel, Gábor, podpredseda NR SR (2021-11-11):
Vydržte, kolegovia. (Predsedajúci telefonuje v súvislosti s problematikou hlasovania.) Takže, pán spravodajca, len pre tie ďalšie body, ak bude podobná situácia, poprosím vás, aby ste tam čítali celý ten text, aby sa poslanci ľahšie orientovali v tom, o čom ideme hlasovať, lebo podľa tých čísel je to aj zverejnené na internete. Čiže ideme hlasovať o pozmeňujúcom návrhu pani poslankyne Bittó Cigánikovej, ktorý je označený číslom 12. Kde sa zavádza jednohodinová lehota, odkedy je možné ukončiť tehotenstvo. (Reakcie z pléna.) Poprosím vás, nevykrikujte. Prezentujme sa. Prezentujme sa a hlasujme.
Pčolinský, Peter, podpredseda NR SR (2023-05-24):
Ďakujem. Poprosím spravodajkyňu z výboru pre pôdohospodárstvo a životné prostredie pani poslankyňu Annu Zemanovú.
B. Bugár, podpredseda NR SR: (2001-10-02):
Vážené panie poslankyne, vážení páni poslanci, budeme pokračovať, a to prvým čítaním o vládnom návrhu zákona o štátnej štatistike . Vládny návrh zákona ste dostali ako tlač 1105. Návrh na pridelenie vládneho návrhu zákona na prerokovanie výborom Národnej rady máte v rozhodnutí predsedu Národnej rady pod č. 1216. Z poverenia vlády Slovenskej republiky návrh zákona uvedie podpredseda vlády Slovenskej republiky Ivan Mikloš. Pán podpredseda, nech sa páči, máte slovo.
Kerekréti, Ján, poslanec NR SR (2021-10-20):
Hlasovanie o tomto bode môže byť o 11.00 hod.
Pčolinský, Peter, podpredseda NR SR (2023-09-07):
Kolegyne, kolegovia, je jedenásť hodín, zaujmite svoje miesta. Prosím o kľud v sále. Vážené pani poslankyne, vážení páni poslanci, otváram rokovanie 102. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a podľa § 17 ods. 2 zákona o rokovacom poriadku na žiadosť skupiny tridsiatich troch poslancov Národnej rady. (Body programu: návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1768, a vládny návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 1769.) Prosím, aby sme sa prezentovali a zistili, či sme schopní sa uznášať. (Reakcia z pléna.) To je Trestný zákon. (Prezentácia.) Konštatujem, že prítomných je 47 poslancov. Národná rada nie je schopná sa uznášať. Chcem vám oznámiť, že v prípade, ak nebude prítomná nadpolovičná väčšina všetkých poslancov, podľa § 23 ods. 5 zákona o rokovacom poriadku odložím potom začiatok schôdze na ďalší rokovací deň. Teraz bude tridsaťminútová prestávka, kedy opäť budeme zisťovať uznášaniaschopnosť. Čiže len pre informáciu, 11.30 h druhý pokus. Keď sa neotvorí, pätnásťminútová pauza, zhruba 11.46 h začneme rokovanie ďalšej schôdze, k zdravotníckemu zákonu. (Prerušenie rokovania o 11.02 hodine.) (Pokračovanie rokovania o 11.30 hodine.)
Hort, Milan, podpredseda NR SR (2010-12-10):
Reagovať teraz bude pán poslanec Stanko, nech sa páči.
Drdul, Dominik, poslanec NR SR (2021-11-09):
Ďakujem pekne. Termín dnes o sedemnástej.
Hrnčiar, Andrej, podpredseda NR SR (2019-05-17):
Ďalej nasleduje, prerušujem rokovanie o tomto bode programu. Nasleduje prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 36/2005 Z. z. o rodine a zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 1472. Návrh na jeho pridelenie na prerokovanie výborom je v rozhodnutí č. 1560. Dávam slovo poslankyni Soni Gaborčákovej, aby za skupinu poslancov návrh zákona uviedla. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 36/2005 Z. z. o rodine a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákon , tlač 1472.)
Zmajkovičová, Renáta, podpredsedníčka NR SR (2014-06-03):
Pán poslanec Mičovský.
Hrnčiar, Andrej, podpredseda NR SR (2017-12-13):
Prajem vám príjemný zvyšok večera. (Rokovanie 23. schôdze sa skončilo o 17.34 hodine.)
Bugár, Béla, podpredseda NR SR (2010-12-15):
Pán poslanec Podmanický.
Senko, Ján, poslanec NR SR (2014-12-12):
Pán minister, vaše vystúpenie jasne na základe argumentov, na základe materiálov a korešpondencie medzi Európskou komisiou a podpredsedom vlády, vtedajším, pánom Figeľom odhalilo účelové zavádzanie predkladateľov, ktorých momentálne tu sedí iba desať, niekde odišli, tak ako sme si už zvykli, zvolať schôdzu, odísť preč, potom iba simulovať, že im záleží na situácii. Takže odhalilo, že bol vtedajší minister pán Figeľ ochotný vstúpiť do priameho zmluvného vzťahu bez verejnej zákazky, bez súťaže s firmou, ktorá je predmetom ich dnešnej kritiky, firmou Fleetpay. Mali možnosť, nekonali. Sám pán Figeľ potvrdil, že potencionálny poskytovateľ tejto služby bude potrebovať šesť mesiacov na to, aby systém vybudoval. Aj vyjadrenie bánk svedčí o falošnosti a falošnom obviňovaní, ale na to sme si už zvykli. Účelovým spôsobom tu niekto sa snaží vytvoriť kauzu, potom s ňou zahlcovať verejnosť a vytvárať medzi ňou nespokojnosť. Lenže takáto taktika sa časom určite obráti proti nim a verejnosť ich prekukne. Je zaujímavé, že o korupcii rozprávajú tí, ktorí vytvorili pre korupciu podmienky za ich vládnutia a sami boli pri nej. Spomeňme si: sitká, daňový úrad, vláčiky – ďalej mám menovať? Predaj strategických podnikov a tak ďalej atď. Takže, vážená verejnosť, zamyslite sa nad tým, kto chce koho odvolávať a či práve tí, ktorí ich odvolávajú, nemali byť dávno odvolaní.
Figeľ, Ján, podpredseda NR SR (2012-09-18):
Ďakujem pánovi poslancovi Senkovi. Nech sa páči, zaujmite miesto pre spravodajcu. Otváram všeobecnú rozpravu, do ktorej som nedostal žiadnu písomnú prihlášku. Chcem sa teraz spýtať, či sa niekto chce prihlásiť do rozpravy ústne. Je tomu tak. Do rozpravy sa ústne prihlásili páni poslanci Hlina, Viskupič a Vašečka. Končím možnosť prihlásenia sa do rozpravy. A udeľujem slovo prvému z prihlásených rečníkov do rozpravy. Pán poslanec Hlina, nech sa páči.
Karahuta, Jaroslav, poslanec NR SR (2022-06-29):
Ďakujem pekne za slovo, pán predseda. Ja budem reagovať na tú PPA-čku, poslanecký prieskum. Ja som aj na tlačovej konferencii, ktorá bola včera, povedal len výsledky tie, ktoré počuli všetci, nemám vedomosť o tom, že by som povedal niečo iné, a nie je ani v mojej kompetencii hodnotiť, či tie výsledky sú také, aké sú, alebo či sú pravdivé, alebo nie sú pravdivé. A čo sa týka tej osoby, čo myslíš pani Šubovú, tak ja som bol veľmi prekvapený, že pani Šubová hneď po tej tlačovke napísala obrovský komentár na môj Facebook a už bol som ten najhorší a klamem a zavádzam, pritom ja som len povedal to, čo si počul aj ty, ja som nič iné na tej tlačovke nepovedal. Keď konštatoval generálny riaditeľ o tých spisoch, že tam nie sú, tak nemôžem povedať niečo iné. Len nie je našou úlohou, nemám na to oprávnenie, aby sme boli orgány činné v trestnom konaní, to znamená, to je presne aj toto, čo som povedal aj chalanom z východu, pokiaľ máte podozrenie, že robia niečo v rozpore so zákonom, jednoducho treba podať na Generálnu prokuratúru. My ako poslanci, pokiaľ začneme robiť my OČTK, tak to bude, asi to nebude veľmi dobré. Takže asi toľko k tomu. A dnes som rozprával aj s generálnym riaditeľom, veď sme sa o tom bavili, tam bolo niekoľko otázok, na ktoré dostanem, samozrejme, písomnú odpoveď a pokiaľ ich dá že ostatným poslancom a že bude potreba zvolať mimoriadny výbor, tak na základe piatich píso... žiadosti podpísanej piatimi poslancami vie zvolať výbor aj opozícia, hej, nie iba koalícia, takže sa to určite môže urobiť, len uvidíme, čo pošle. Ale nemyslím si, že my by sme mali teraz ako poslanci kontrolovať to, či je to pravda, alebo nie je pravda, skôr pokiaľ si myslím, že nie, tak treba upovedomiť orgány činné v trestnom konaní. Ďakujem.
Kaník, Ľudovít, poslanec NR SR (2011-06-29):
Pán Muňko, na to, že je ten systém zle nastavený, čo neustále notoricky opakujete, nemáte ani jeden dôkaz, pretože tí Česi, ktorých ste tak spomínali, dneska po 17 rokoch prešľapovania, diskusií a točenia sa na mieste, zavádzajú systém, ktorý presne kopíruje všetko, čo v našom systéme už funguje dávno. Predbehli sme ich o roky. A dneska len opakujú to, čo my sme už s úspechom zaviedli. Vy, predchádzajúca vláda, ste nevylepšili tento systém, ale okradli ste ľudí o desiatky miliónov eur. Znova to zopakujem, o viac než 100 mil. eur ľudia prišli vďaka tomu, že ste zaviedli tzv. garancie, garancie straty, to sú Ficove garancie straty, ktoré ľudia v tomto systéme majú, pretože ste zabránili, aby ľudia ich peniaze mohli zarábať, mali slušné dôchodky. Neustále opakovanie tých neprávd o tom, ako dôchodkové systémy nikde na svete nezarobili. Kde, preboha, beriete tieto údaje? Všade, kde tieto systémy fungujú, samozrejme, keď prišla kríza, došlo k prepadu. Ale veľmi rýchlo sa z tohto prepadu zotavili. A už vyše roka peniaze zarábajú v týchto systémoch ľuďom na rozdiel od slovenského systému, ktorý nezarobil ani na infláciu práve vďaka vašim garanciám straty. A ten neustále opakovaný nezmysel o tom, ako si niektorí ľudia nezarobia v tomto systéme. Vy napriek tomu, že ste boli riaditeľom v Sociálnej poisťovni, neviete, že aj 1. pilier je postavený na zásluhovosti? To znamená, ľudia, ktorí málo zarábajú alebo nezarábajú, nebudú mať nič ani z 1. piliera? To znamená, nezarobia si na dôchodky vôbec, pretože obidva systémy sú na rovnakom princípe postavené, len rôznym spôsobom sa tento princíp napĺňa? Veď, preboha, už nezavádzajme ľudí. Nemyslite si, že tí ľudia sú takí hlúpi, veď sami ukázali, čo si o tom myslia.
Laššáková, Jana, podpredsedníčka NR SR (2014-07-03):
Nech sa páči, pán minister, máte slovo.
Laššáková, Jana, podpredsedníčka NR SR (2014-12-09):
S reakciou, pán poslanec Poliačik, nech sa páči.
Zmajkovičová, Renáta, podpredsedníčka NR SR (2013-10-24):
Pán poslanec Hlina.
Kuriak, Milan, poslanec NR SR (2023-06-27):
Ďakujem za slovo. Vážený pán predsedajúci, dovoľte mi, prosím, ako určenému spravodajcovi výboru predniesť túto spoločnú správu výborov Národnej rady Slovenskej republiky o výsledku prerokovania návrhu skupiny poslancov Národnej rady Slovenskej republiky na vydanie zákona č. 583/2004 Z. z., tlač 1672. Výbor Národnej rady Slovenskej republiky pre financie a rozpočet ako gestorský výbor podáva Národnej rade Slovenskej republiky túto spoločnú správu výborov o prerokovaní vyššie uvedeného návrhu zákona. Národná rada uznesením č. 2234 z 9. mája 2023 pridelila návrh skupiny poslancov týmto výborom: Výboru Národnej rady Slovenskej republiky pre financie a rozpočet, Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj. Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory Národnej rady Slovenskej republiky toto stanovisko. Odporúčanie pre Národnú radu Slovenskej republiky návrh schváliť s pozmeňujúcimi a doplňujúcimi návrhmi – Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu a regionálny rozvoj. Z uznesení výborov uvedených pod bodom III tejto správy vyplývajúc pozmeňujúce a doplňujúce návrhy uvedené pod bodom IV. Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe, hlasovať takto. O bodoch spoločnej správy 1 až 3 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť s pozmeňujúcimi a doplňujúcimi návrhmi. Spoločná správa výborov bola schválená uznesením gestorského výboru č. 481 z 13. júna 2023. Týmto uznesením výbor zároveň poveril mňa ako spoločného spravodajcu, aby som na schôdzi Národnej rady Slovenskej republiky informoval o výsledku rokovania výboru a navrhol Národnej rade Slovenskej republiky pri hlasovaní podľa príslušných ustanovení zákona č. 350/1996 Z. z. o rokovacom poriadku. Ďakujem, pán predsedajúci, skončil som. Otvorte, prosím, rozpravu.
Mojš, Milan, poslanec NR SR (2012-06-20):
Vážený pán predseda, vážené poslankyne, vážení poslanci, k návrhu zákona pána poslanca Vážneho vystúpili v rozprave pán poslanec Vážny, pán Chren a pán Hudacký. Zaznel procedurálny návrh, kde poslanec Chren navrhol vrátiť návrh zákona na prerokovanie späť do výborov, hlavne na prerokovanie gestorskému výboru, pričom uviedol hospodársky výbor. Predpokladám, pán poslanec, že ide o omyl, tak pre zápis uvádzam ako gestorský výbor finančný. Pán poslanec Vážny vystúpil s pozmeňovacím návrhom a tiež požiadal o vyňatie bodu 7 zo spoločnej správy na samostatné hlasovanie. Bod 7 má odporúčanie gestorského výboru schváliť, avšak pán poslanec Vážny uviedol, že tento bod by sa nemal schváliť, nakoľko je riešený jeho pozmeňovacím návrhom zákona. Pán predseda, teraz dajme hlasovať o procedurálnom návrhu pána poslanca Chrena, tak ako som ho predtým uviedol.
Jurinová, Erika, podpredsedníčka NR SR (2012-10-17):
Ďakujem pán poslanec, na vaše vystúpenie nie sú žiadne faktické poznámky. Vyhlasujem týmto rozpravu za skončenú. Pýtam sa, či sa chce k rozprave vyjadriť pán minister? Ďakujem, pani spravodajkyňa. Prerušujem teda rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 473/2005 Z. z. na návrh pána podpredsedu vlády a ministra vnútra Roberta Kaliňáka. Vzhľadom k tomu, že tu ešte nie je, tak vyhlasujem krátku prestávku. (Prestávka.) (Po prestávke.) Tak pokračujeme v rokovaní. Dorazil nám pán minister, takže budeme pokračovať prvým čítaním o vládnom návrhu zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 221, návrh na jeho pridelenie na prerokovanie výborom je v rozhodnutí č. 210. Nech sa páči, pán minister. (Pokračovanie rokovania o vládnom návrhu zákona, ktorým sa mení a dopĺňa zákon č. 473/2005 Z. z. o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) v znení neskorších predpisov a ktorým sa menia a dopĺňajú niektoré zákony , tlač 221.)